ຫາງສຽງສື່ມວນຊົນສາກົນກ່ຽວກັບກອງປະຊຸມໃຫຍ່ຄັ້ງທີ 12 ຂອງພັກກອມມູນິດຫວຽດນາມ
(ພາບປະກອບ)
ກອງປະຊຸມໃຫຍ່ຜູ້ແທນທົ່ວປະເທດຄັ້ງທີ 12 ຂອງພັກກອມມູນິດຫວຽດນາມ ດຳເນີນແຕ່ວັນທີ 20-28/1/2016 ຢູ່ນະຄອນຫຼວງ ຮ່າໂນ້ຍ. ນີ້ແມ່ນເຫດການການເມືອງສຳຄັນຂອງປະເທດຊາດ, ພວມດຶງດູດຄວາມສົນໃຈພິເສດຈາກສື່ມວນຊົນ ແລະ ຫາງສຽງສາກົນ. ໜັງສືພິມພັກກອມມູນິດອາຟະລິກາໃຕ້ ມີບົດຂຽນດ້ວຍຫົວຂໍ້ວ່າ: “ພັກກອມມູນິດ ອາຟະລິກາໃຕ້ອວຍພອນໃຫ້ກອງປະຊຸມໃຫຍ່ຜູ້ແທນທົ່ວປະເທດຄັ້ງທີ 12 ຂອງພັກກອມມູນິດ ຫວຽດນາມປະສົບຜົນສຳເລັດ“. ສຳນັກຂ່າວສານ AFP ຂອງ ຝລັ່ງໃຫ້ຮູ້ວ່າ, ໂດຍບໍ່ຫົວຊາຕໍ່ຄວາມຫຍຸ້ງຍາກໃນໄລຍະຜ່ານມາ, ຜະລິດຕະພັນພາຍໃນຂອງ ຫວຽດນາມພວມພັດທະນາໄວກວ່າແຜນການທີ່ໄດ້ວາງອອກ. ບັນດານັກໄຈ້ແຍກຄາດຄະເນວ່າ, ການສົ່ງອອກຂອງຫວຽດນາມຈະເພີ່ມຂຶ້ນຢ່າງໄວ ເມື່ອທຽບໃສ່ບັນດາປະເທດ ອາຊຽນ.
ສ່ວນໜັງສືພິມ ຮວາໜານຢຽວຕຽນຈາວຢາວ ຂອງ ຈີນ ສະບັບອອກວັນທີ 19/1 ມີບົດຂຽນໂດຍໃຫ້ຮູ້ວ່າ, ກອງປະຊຸມໃຫຍ່ຂອງພັກກອມມູນິດ ຫວຽດນາມຄັ້ງນີ້ ຈະເລືອກເຟັ້ນບັນດາຜູ້ນຳໃໝ່, ພ້ອມກັບບັນດາຂໍ້ຕົກລົງສຳຄັນໃນໃນການປະຕິຮູບເສດຖະກິດ ແລະ ນະໂຍບາຍການຕ່າງປະເທດຂອງ ຫວຽດນາມ. ສ່ວນສຳນັກຂ່າວສານ BBC ຂອງອັງກິດ, ຂ່າວສານ ຊິນຮວາ ກໍ່ມີບົດຂຽນກ່ຽວກັບກອງປະຊຸມໃຫຍ່ຜູ້ແທນທົ່ວປະເທດຄັ້ງທີ 12 ຂອງພັກກອມມູນິດ ຫວຽດນາມ.
(ແຫຼ່ງຄັດຈາກ VOV)